 Ezikiel 30  Okwu Jehova wee ruo m ntị ọzọ, sị:Nwa nke mmadụ, buo amụma, sị, Nke a bụ ihe Ọkaakaa Onyenwe anyị Jehova kwuru: Tienụ mkpu, sị, Ewoo, ụbọchị ahụ na-abịa!nihi na otu ụbọchị dị nso, ee, ụbọchị Jehova dị nso. Ọ ga-abụ ụbọchị ígwé ojii, oge a kara aka nke ndị mba ọzọ.Mma agha ga-abata nIjipt, a ga-enwekwa oké ihe mgbu nItiopia mgbe e gburu ndị mmadụ nIjipt, e wee buru akụ ya, tidakwa ntọala ya.Itiopia na Pọt na Lọd na ìgwè mmadụ dum gwara ọgwa na Kọb na ụmụ nke ala ọgbụgba ndụa ga-eji mma agha gbukọta ha.Nke a bụ ihe Jehova kwuru, Ndị na-akwado Ijipt ga-ada, ike ya nke na-ebu ya isi ga-adakwa.A ga-emekwa ka ha tọgbọrọ nefu netiti ala dị iche iche a lara niyi. Obodo ya ga-adịkwa kpọmkwem netiti obodo dị iche iche a lara niyi.Ha ga-amarakwa na mụ onwe m bụ Jehova mgbe m ga-esunye Ijipt ọkụ, bibiekwa ndị niile na-enyere ya aka.Nụbọchị ahụ, ndị ozi ga-eji ụgbọ mmiri si nihu m gawa, iji mee ka Itiopia, nke tụkwasịrị onwe ya obi, maa jijiji. Ha ga-enwekwa oké ihe mgbu nụbọchị a ga-ebibi Ijipt, nihi na, lee! ọ ga-abịarịrị.Nke a bụ ihe Ọkaakaa Onyenwe anyị Jehova kwuru, M ga-eji Nebukadreza eze Babịlọn kpochapụ ìgwè ndị Ijipt.A na-akpọbata ya na ndị so ya, bụ ndị ọchịchị aka ike nke mba dị iche iche, ka ha mee ka ala ha bụrụ mkpọmkpọ ebe. Ha ga-amịpụtakwa mma agha buso Ijipt agha, meekwa ka ala ha jupụta ná ndị e gburu egbu.M ga-eme ka ọwa mmiri niile nke Naịl bụrụ ala akọrọ, werekwa ala ha resị ndị ọjọọ. M ga-ejikwa ndị mba ọzọ mee ka ala ha na ihe niile dị nime ya tọgbọrọ nefu. Mụ onwe m, Jehova, ekwuwo ya.Nke a bụ ihe Ọkaakaa Onyenwe anyị Jehova kwuru, M ga-ebibikwa arụsị ha ndị na-asọ oyi ka nsị, bibiekwa chi dị iche iche na-abaghị uru ndị dị na Nọf. A gakwaghị enwe onyeisi nala Ijipt; m ga-emekwa ka ụjọ dịrị nala Ijipt.M ga-eme ka Patrọs tọgbọrọ nefu. M ga-esunyekwa Zoan ọkụ ma mee ihe e kpere nikpe nobodo Noo.M ga-awụkwasị Sin ọnụma m, bụ ebe e wusiri ike nIjipt, bipụkwa ìgwè ndị Noo.M ga-esunye Ijipt ọkụ. Sin ga-anọrịrị noké ihe mgbu. A ga-emerikwa Noo site nịkwatu mgbidi ya; ma Nọf ga-enwe ndị iro nehihie!A ga-eji mma agha gbuo ụmụ okorobịa Ọn na Paịbiset. A ga-adọrọkwa obodo ndị a nagha.Ụbọchị ga-agba ọchịchịrị na Tihafnihis, mgbe m ga-agbaji osisi yok Ijipt nebe ahụ. Nime ya ka a ga-ebibi ike ya nke na-ebu ya isi. Ígwé ojii ga-ekpuchi ya, a ga-adọrọkwa obodo nta ya niile nagha.M ga-eme ihe e kpere nikpe nIjipt; ha ga-amarakwa na mụ onwe m bụ Jehova.O wee ruo nafọ nke iri na otu, nọnwa mbụ, nabalị asaa nọnwa ahụ, na okwu Jehova ruru m ntị, sị:Nwa nke mmadụ, m ga-agbaji ogwe aka Fero bụ eze Ijipt, ma, lee! a gaghị eke ya ákwà ma ọlị ka ọ laa wee dị ike ijide mma agha.Ya mere, nke a bụ ihe Ọkaakaa Onyenwe anyị Jehova kwuru, Lee, m na-emegide Fero eze Ijipt, m ga-agbajikwa ogwe aka ya, ma nke dị ike ma nke a gbajiri agbaji. M ga-emekwa ka mma agha o ji naka dapụ.M ga-achụsasịkwa ndị Ijipt ná mba dị iche iche, chụsasịakwa ha nala dị iche iche.M ga-eme ka ogwe aka eze Babịlọn dị ike, m ga-enyekwa ya mma agha m. M ga-agbajikwa ogwe aka Fero, dị ka onye e merụrụ ahụ nke ukwuu, ọ ga-asụ ude nke ukwuu nihu ya.M ga-emekwa ka ogwe aka eze Babịlọn dị ike, ogwe aka Fero ga-ada; ha ga-amarakwa na mụ onwe m bụ Jehova mgbe m nyere eze Babịlọn mma agha m, o wee setịa ya buso ala Ijipt agha.M ga-achụsasị ndị Ijipt ná mba dị iche iche, chụsasịakwa ha nala dị iche iche; ha ga-amarakwa na mụ onwe m bụ Jehova. 